CELEX: 22020D0554
Language: ro
Date: 2018-06-12 00:00:00
Title: Decizia Nr. 1/2018 a Comitetului mixt Veterinar Instituit prin acordul dintre Comunitatea Europeană și Confederația Elvețiană privind Comerțul cu Produse Agricole din 12 iunie 2018 cu privire la modificarea apendicelui 6 din anexa 11 la acord [2020/554]

22.4.2020   
               
               
                  RO
               
               
                  Jurnalul Oficial al Uniunii Europene
               
               
                  L 127/26
               
            
         DECIZIA Nr. 1/2018 A COMITETULUI MIXT VETERINAR INSTITUIT PRIN ACORDUL DINTRE COMUNITATEA EUROPEANĂ ȘI CONFEDERAȚIA ELVEȚIANĂ PRIVIND COMERȚUL CU PRODUSE AGRICOLE
         din 12 iunie 2018
         cu privire la modificarea apendicelui 6 din anexa 11 la acord [2020/554]
         COMITETUL MIXT VETERINAR,
         având în vedere Acordul dintre Comunitatea Europeană și Confederația Elvețiană privind schimburile comerciale cu produse agricole (1), în special articolul 19 alineatul (3) din anexa 11,
         întrucât:
         
                     (1)
                  
                  
                     Acordul dintre Comunitatea Europeană și Confederația Elvețiană privind comerțul cu produse agricole (denumit în continuare „Acordul agricol”) a intrat în vigoare la 1 iunie 2002.
                  
               
                     (2)
                  
                  
                     În conformitate cu articolul 19 alineatul (1) din anexa 11 la Acordul agricol, Comitetul mixt veterinar instituit prin Acordul agricol (denumit în continuare „Comitetul mixt veterinar”) are sarcina de a examina orice chestiune referitoare la anexa respectivă și la punerea în aplicare a acesteia și de a-și asuma atribuțiile prevăzute în aceasta. Articolul 19 alineatul (3) din anexa 11 abilitează Comitetul mixt veterinar să modifice apendicele din anexa respectivă, în special în scopul de a le adapta și actualiza.
                  
               
                     (3)
                  
                  
                     Decizia nr. 2/2003 a Comitetului mixt veterinar (2) a modificat pentru prima dată apendicele 1, 2, 3, 4, 5, 6 și 11 din anexa 11 la Acordul agricol.
                  
               
                     (4)
                  
                  
                     Decizia nr. 1/2015 a Comitetului mixt veterinar (3) a modificat ultima dată apendicele 1, 2, 3, 4, 5, 6, 7, 10 și 11 din anexa 11 la Acordul agricol.
                  
               
                     (5)
                  
                  
                     Elveția a beneficiat de mai multe perioade temporare succesive în cursul cărora a avut posibilitatea de derogare în ceea ce privește examenul de depistare a prezenței Trichinella în carcasele și carnea provenind de la porcii domestici pentru îngrășare și sacrificare din abatoarele cu capacitate mică. În Elveția, de peste cincizeci de ani, nu a mai fost detectat niciun caz de Trichinella. În plus, Elveția dispune de un program de detectare funcțional și își ia angajamentul de a supune întotdeauna carnea de porcine domestice introdusă pe piață în Uniunea Europeană unei examinări privind detectarea prezenței Trichinella în carcasele și carnea provenind de la porcii domestici. Prin urmare, este posibil să se permanentizeze respectiva derogare.
                  
               
                     (6)
                  
                  
                     Pentru a evita o întrerupere a practicilor existente și funcționale și pentru a asigura o continuitate juridică care nu ar avea consecințe negative previzibile, prezenta deciziei ar trebui să se aplice retroactiv cu efect de la 1 ianuarie 2017.
                  
               
                     (7)
                  
                  
                     Prezenta decizie ar trebui să intre în vigoare la data adoptării.
                  
               
                     (8)
                  
                  
                     Apendicele 6 din anexa 11 la Acordul agricol ar trebui modificat în consecință,
                  
               ADOPTĂ PREZENTA DECIZIE:
         
            Articolul 1
            Apendicele 6 din anexa 11 la Acordul agricol se modifică după cum urmează:
            
                        1.
                     
                     
                        Punctele 4-6 din capitolul „Cerințe speciale” se înlocuiesc cu următorul text:
                        
                                    „4.
                                 
                                 
                                    Autoritățile elvețiene își iau angajamentul de a supune întotdeauna carcasele și carnea provenind de la porcii domestici introduse pe piață în Uniunea Europeană unei examinări privind depistarea prezenței Trichinella.
                                 
                              
                                    5.
                                 
                                 
                                    Elveția utilizează metodele de depistare descrise în capitolele I și II din anexa I la Regulamentul de punere în aplicare (UE) 2015/1375 (*1) în cadrul examenelor care vizează depistarea prezenței Trichinella.
                                 
                              
                                    6.
                                 
                                 
                                    În temeiul articolului 8 [alineatul (1) litera (a) și alineatul (3)] din Ordonanța DFI din 23 noiembrie 2005 privind igiena în momentul sacrificării animalelor (OHyAb; RS 817.190.1) și al articolului 10 [alineatul (8)] din Ordonanța DFI din 16 decembrie 2016 privind produsele alimentare de origine animală (RS 817.022.108), carcasele și carnea provenind de la porcii domestici pentru îngrășare și sacrificare, precum și preparatele din carne, produsele pe bază de carne și produsele transformate pe bază de carne care nu sunt destinate pieței Uniunii Europene poartă o marcă de sănătate specială în conformitate cu modelul definit la ultimul alineat din anexa 9 la Ordonanța DFI din 23 noiembrie 2005 privind igiena în momentul sacrificării animalelor.
                                    Aceste produse nu pot face obiectul comerțului cu statele membre ale Uniunii Europene în conformitate cu dispozițiile articolului 10 din Ordonanța DFI din 16 decembrie 2016.
                                 
                              
                           (*1)  Regulamentul de punere în aplicare (UE) 2015/1375 al Comisiei din 10 august 2015 de stabilire a normelor specifice aplicabile controalelor oficiale privind prezența de Trichinella în carne (JO L 212, 11.8.2015, p. 7.).”"
                        
                     
                  
                        2.
                     
                     
                        Punctul 7 se elimină.
                     
                  
         
            Articolul 2
            Prezenta decizie, redactată în dublu exemplar, este semnată de copreședinți sau de alte persoane autorizate să acționeze în numele părților la Acordul agricol.
         
         
            Articolul 3
            Prezenta decizie intră în vigoare la data adoptării.
            Se aplică retroactiv cu efect de la 1 ianuarie 2017.
         
         
            Adoptată la Berna, 12 iunie 2018.
            
               
                  Pentru Uniunea Europeană
               
               
                  Șeful delegației
               
               Koen VAN DYCK
            
            
               
                  Pentru Confederația Elvețiană
               
               
                  Șeful delegației
               
               Hans WYSS
            
         
         
            (1)  JO L 114, 30.4.2002, p. 132.
         
         
            (2)  Decizia nr. 2/2003 a Comitetului mixt veterinar instituit prin Acordul dintre Comunitatea Europeană și Confederația Elvețiană privind comerțul cu produse agricole din 25 noiembrie 2003 privind modificarea apendicelor 1, 2, 3, 4, 5, 6 și 11 din anexa 11 la acord (JO L 23, 28.1.2004, p. 27.).
         
            (3)  Decizia nr. 1/2015 a Comitetului mixt veterinar instituit prin Acordul dintre Comunitatea Europeană și Confederația Elvețiană privind comerțul cu produse agricole din 17 decembrie 2015 de modificare a apendicelor 1, 2, 3, 4, 5, 6, 7, 10 și 11 din anexa 11 la acord (JO L 337, 23.12.2015, p. 128.).